Η **Ρουμανική Ομοσπονδία Ποδοσφαίρου** (ρουμανικά: *Federaţia Română de Fotbal*, FRF) είναι η ανώτατη διοικητική αρχή του ποδοσφαίρου στη Ρουμανία. Εδρεύει στο Βουκουρέστι. Είναι μέλος της FIFA από το 1923 και της UEFA από το 1955. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ρουμανίας.

Τα επαγγελματικά πρωταθλήματα της χώρας διοργανόνωνται από την Ένωση Επαγγελματικού Ποδοσφαίρου (LPF) υπό την εποπτεία της Ρουμανικής Ομοσπονδίας Ποδοσφαίρου.

Ιστορία
-------

Η πρώτη ποδοσφαιρική ένωση στη Ρουμανία συστάθηκε τον Οκτώβριο του 1909 με την ονομασία «Ομοσπονδία Αθλητικών Κοινωνιών της Ρουμανίας» (Asociaţiunea Societăţilor Atletice din România, ASAR), από τους τρεις υφιστάμενους συλλόγους εκείνης της εποχής: Κολέντινα Βουκουρεστίου, Ολίμπια Βουκουρεστίου και Γιουνάιτεντ Πλοέστι. Η πρώτη εγχώρια ποδοσφαιρική διοργάνωση, το «Ομοσπονδιακό Κύπελλο» (ASAR Cup) έλαβε χώρα μεταξύ Δεκεμβρίου 1909 και Ιανουαρίου 1910. Την 1η Δεκεμβρίου του 1912, το διοικητικό όργανο των ποδοσφαιρικών δραστηριοτήτων μετεξελίχθηκε σε «Επιτροπή Ποδοσφαίρου» (Comisiunea de Football-Asociaţie), ως τμήμα της Ένωσης Αθλητικών Ομοσπονδιών Ρουμανίας (Uniunea Federaţiilor Sportive din România, UFSR).

Στις 16 Φεβρουαρίου του 1930 συστάθηκε η «Ρουμανική Ομοσπονδία Ποδοσφαιρικών Συνδέσμων» (Federaţia Română de Fotbal Asociaţie), ένας ανεξάρτητος φορέας ο οποίος ανέλαβε την οργάνωση για τη συμμετοχή της Ρουμανίας στο Παγκόσμιο Κύπελλο στην Ουρουγουάη το ίδιο έτος. Η ομοσπονδία προσχώρησε στη Διεθνή Ποδοσφαιρική Ομοσπονδία (FIFA) κατά τη διάρκεια συνεδρίου στη Βουδαπέστη το 1931.

Στις 4 Μαΐου του 2009, για να γιορτάσει τα 100 χρόνια από τη σύστασή της, η Ρουμανική Ομοσπονδία Ποδοσφαίρου απονεμήθηκε το Τάγμα «Αθλητικής Αξίας» κλάσης 2-α (Ordinul „Meritul Sportiv", clasa a II-a) για τα επιτεύγματά της στην υπηρεσία του ρουμανικού αθλητισμού, όπως και για τη συμβολή της στην προώθηση της εικόνας της Ρουμανίας στο εξωτερικό.

Έμβλημα
-------

Το έμβλημα της Ρουμανικής Ομοσπονδίας Ποδοσφαίρου (FRF) έχει υποστεί μεταβολές στο πέρασμα του χρόνου. Το 2019, το προηγούμενο έμβλημα που είχε κυκλικό σχήμα, αντικαταστάθηκε από ένα νέο με μορφή πενταγώνου και με στοιχεία από το εθνόσημο της χώρας.

* Έως το 2019Έως το 2019
* 2019–σήμερα2019–σήμερα

Παραπομπές
----------

1. ↑  DECRET nr. 760 din 4 mai 2009 privind conferirea Ordinului Meritul Sportiv clasa a II-a
2. ↑  Bogdan Savin. «„Schimbarea la față" a FRF - FOTO. Federația Română de Fotbal are o nouă emblemă». PROSPORT. Ανακτήθηκε στις 25 Φεβρουάριος 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρουμανική Ομοσπονδία Ποδοσφαίρου** |

* (Ρουμανικά) Επίσημος ιστότοπος

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικές ομοσπονδίες ποδοσφαίρου της Ευρώπης (UEFA) |
| --- |
|  |
| Ενεργές | 
* Αγγλία
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βέλγιο
* Βόρεια Ιρλανδία
* Βόρεια Μακεδονία
* Βοσνία και Ερζεγοβίνη
* Βουλγαρία
* Γαλλία
* Γερμανία
* Γεωργία
* Γιβραλτάρ
* Δανία
* Ελβετία
* Ελλάδα
* Εσθονία
* Ιρλανδία
* Ισλανδία
* Ισπανία
* Ισραήλ
* Ιταλία
* Καζακστάν
* Κοσσυφοπέδιο
* Κροατία
* Κύπρος
* Λετονία
* Λιθουανία
* Λίχτενσταϊν
* Λουξεμβούργο
* Μάλτα
* Μαυροβούνιο
* Μολδαβία
* Νορβηγία
* Ολλανδία
* Ουαλία
* Ουγγαρία
* Πολωνία
* Πορτογαλία
* Ρουμανία
* Σερβία
* Σκωτία
* Σλοβακία
* Σλοβενία
* Σουηδία
* Τουρκία
* Τσεχία
* Νήσοι Φερόες
* Φινλανδία
 |
|  |
| Μέλη σε αναστολή, λόγω Ουκρανίας | 
* Λευκορωσία
* Ουκρανία
* Ρωσία
 |
|  |
| Δεν υφίστανται πλέον | 
* Ανατολική Γερμανία
* Γιουγκοσλαβία
* Ε.Σ.Σ.Δ.
* Σάαρλαντ
* Σερβία και Μαυροβούνιο
 |

 |

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Ρουμανία
 |

 |